b'\n_START_ARTICLE_\nMidsummer Madness\n_START_SECTION_\nHandling\n_START_PARAGRAPH_\nHer f\xc3\xb8lger en kort beskrivelse af hver historie i tilf\xc3\xa6ldig r\xc3\xa6kkef\xc3\xb8lge:_NEWLINE_1. En amerikaner er taget til Riga, Letland for at finde sin halvs\xc3\xb8ster, som hans far har f\xc3\xa5et med en lettisk kvinde, han m\xc3\xb8dte for l\xc3\xa6nge siden. Uheldigvis tager amerikaneren en taxa med en knap s\xc3\xa5 \xc3\xa6rlig taxachauff\xc3\xb8r, som siger, at Ogre, som er byen hvor den lettiske kvinde bor, er meget langt v\xc3\xa6k fra Riga. I realiteten er Ogre kun ca. 30 minutters k\xc3\xb8rsel fra Riga, men taxachauff\xc3\xb8ren k\xc3\xb8rer amerikaneren rundt i timevis, til det bliver m\xc3\xb8rkt. Da de endelig n\xc3\xa5r frem til kvinden, viser det sig, at hun aldrig havde v\xc3\xa6ret gravid, og det billede hun havde sendt med sin p\xc3\xa5st\xc3\xa5ede datter, blot var naboens datter. Hun ville bare m\xc3\xb8de amerikanerens far igen. Amerikaneren ender efter et uheld p\xc3\xa5 et hospital i Riga, hvor han m\xc3\xb8der kvinden p\xc3\xa5 billedet, som han bliver gift med!_NEWLINE_2. To franskm\xc3\xa6nd venter i Riga lufthavn p\xc3\xa5 deres forudbestilte vogn, da vognen kommer finder franskm\xc3\xa6ndene ud af, at Letland og Litauen er to forskellige lande, da de vil k\xc3\xb8res til Korsh\xc3\xb8jen i Litauen. Den ene franskmand er en enke, hvis mand var en slagter fra Litauen, som havde en p\xc3\xb8lsefabrik i Rum\xc3\xa6nien eller Bulgarien, som hun har arvet. Hun er taget til Letland for at sprede sin mands aske ud ved korsh\xc3\xb8jen, som viser sig at v\xc3\xa6re i Litauen. De k\xc3\xb8rer s\xc3\xa5 de 3 timer det tager at k\xc3\xb8re til korsh\xc3\xb8jen fra Riga Lufthavn, hvor de spreder aksen ud. P\xc3\xa5 vejen tilbage k\xc3\xb8rer de en k\xc3\xa6nguru ned og haster dern\xc3\xa6st til det f\xc3\xb8rn\xc3\xa6vnte hospital i Riga, for at se om de kan rede k\xc3\xa6nguruen._NEWLINE_3. En gruppe lettiske brandm\xc3\xa6nd venter i fuld uniform i Riga lufthavn p\xc3\xa5 2 engelske brandm\xc3\xa6nd fra Liverpool, som kommer for at markere venskabet med Liverpool og den by de lettiske brandm\xc3\xa6nd kommer fra. Sammen med engl\xc3\xa6nderne k\xc3\xb8rer de ud for at fejre Sankt Hans p\xc3\xa5 stranden. De k\xc3\xb8ber \xc3\xb8l p\xc3\xa5 vejen, og p\xc3\xa5 stranden fort\xc3\xa6ller letterne om mange af de traditioner, som letterne har under Sankt Hans. De 2 engl\xc3\xa6ndere beslutter sig efter at have festet til langt ud p\xc3\xa5 natten at g\xc3\xa5 sammen ud for at lede efter den magiske bregneblomst, da de er g\xc3\xa5et, undrer letterne sig over, hvorfor de to m\xc3\xa6nd gik sammen ud for at finde blomsten. Efter engl\xc3\xa6nderne har g\xc3\xa5et rundt i en skov i et stykke tid, f\xc3\xa5r de \xc3\xb8je p\xc3\xa5 en s\xc3\xb8, som de bader i, da der pludselig bliver fyret fyrv\xc3\xa6rkeri af i baggrunden, st\xc3\xa5r de to engl\xc3\xa6ndere og kigger p\xc3\xa5 hinanden, og der er k\xc3\xa6rlighed i luften! Efter at have kigget p\xc3\xa5 hinanden ser de, at nogle af de lettiske brandm\xc3\xa6nd har sat ild til deres t\xc3\xb8j, som de havde efterladt ved s\xc3\xb8breden. P\xc3\xa5 vej tilbage til letterne tr\xc3\xa6der den ene engl\xc3\xa6nder i en bj\xc3\xb8rnef\xc3\xa6lde og de tager til hospitalet i Riga. P\xc3\xa5 hospitalet sp\xc3\xb8rger lederen af de lettiske brandm\xc3\xa6nd, om der er noget mellem de to engl\xc3\xa6ndere, og engl\xc3\xa6nderen som ikke tr\xc3\xa5dte i bj\xc3\xb8rnef\xc3\xa6lden siger, at han er meget bekymret for den anden engl\xc3\xa6nder, og at han betyder mere for ham end nogen anden. De to engl\xc3\xa6ndere \xc3\xa5bner senere den bedste b\xc3\xb8ssebar i Riga!_NEWLINE_4. To prim\xc3\xa6rt russisktalende br\xc3\xb8dre er blevet vrede over, at benzinpriserne er blevet for h\xc3\xb8je, og de beslutter sig for at bore hul i en olieledning for at starte deres egen sorte benzinhandel. Desv\xc3\xa6rre kommer den ene bror til skade, da han borer hul i r\xc3\xb8rledningen og bliver skudt flere meter v\xc3\xa6k af det st\xc3\xa6rke tryk. De tager til hospitalet i Riga, hvor de m\xc3\xa5 vente l\xc3\xa6nge, fordi receptionisten taler i telefon med en veninde. De \xc3\xa5bner senere deres egen benzintank, med Letlands billigste benzin._NEWLINE_5. En lettisk stewardesse tager sin japanske k\xc3\xa6reste med hjem for at fejre Sankt Hans med sin far. Men hun har ikke fortalt faderen om k\xc3\xa6resten, hvilket g\xc3\xa5r k\xc3\xa6resten meget p\xc3\xa5. M\xc3\xb8det med faderen og hans k\xc3\xa6reste g\xc3\xa5r temmelig godt. Stewardessen og japaneren g\xc3\xa5r ud i et skur, hvor stewardessen b\xc3\xb8nfalder japaneren om at binde hende n\xc3\xb8gen fast til et hjul. Nogle b\xc3\xb8rn s\xc3\xa6tter ild til et d\xc3\xa6k, som de triller ned ad en bakke, det br\xc3\xa6ndende d\xc3\xa6k rammer skuret, som k\xc3\xa6resteparret gemmer sig i, og det bryder i brand. Faderen kommer kun derhen, fordi hans k\xc3\xa6reste skal f\xc3\xb8de, han ser japaneren komme tr\xc3\xa6kkende ud ad skuret med sin datter bundet fast til hjulet, hvorefter han g\xc3\xa5r amok p\xc3\xa5 japaneren, p\xc3\xa5 trods af datteren r\xc3\xa5ber, at det var hende, der ville bindes! P\xc3\xa5 hospitalet undskylder faderen overfor japaneren, som har f\xc3\xa5et nok af stewardessen. Stewardessen l\xc3\xa6gger an p\xc3\xa5 l\xc3\xa6gen, som unders\xc3\xb8ger hende, og det lykkes hende at forf\xc3\xb8re ham, hun f\xc3\xa5r senere en k\xc3\xa6reste, men f\xc3\xa5r en aff\xc3\xa6re med hans bror og hans venner. Japaneren underviser senere p\xc3\xa5 Letlands universitet i SM._NEWLINE_6. En russisktalende \xc3\xa5les\xc3\xa6lger pr\xc3\xb8ver at f\xc3\xa5 en kontrakt i hus med to tyske handelsm\xc3\xa6nd, men det g\xc3\xa5r i vasken p\xc3\xa5 trods af, at han fors\xc3\xb8ger med fest og kvinder at lokke dem til at skrive under. Den ene tysker, bliver sk\xc3\xa6v efter at have spist for mange svampe, han g\xc3\xa5r n\xc3\xb8gen ud i naturen, hvor han taler med k\xc3\xb8er og kravler rundt i tr\xc3\xa6er. Han bliver indlagt p\xc3\xa5 hospitalet i Riga. \xc3\x85les\xc3\xa6lgerne flytter til Rusland, hvor han bliver ven med Putin!'